Trump, thirrje për shfuqizimin e "Obamacare"
Ndërkohë që fati i reformës shëndetësore është i pasigurt, analistët po përpiqen të parashikojnë se çdo të ndodhë me programin e tij ambicioz të politikave të brendshme.
Protestat kundër planit republikan për kujdes shëndetësor vazhduan, ndërsa senatorët republikanë shkuan në Shtëpinë e Bardhë, ku Presidenti Trump bëri një apel të ri: Në një moment, zoti Trump la të kuptohej se mund të ketë ardhur koha që Obamacare thjesht të lejohet të dështojë. Përpjekja e ardhshme republikane ka si synim vetëm shfuqizimin e ligjit, diçka që demokratët si senatori Chuck Schumer e kundërshtojnë. Zhgënjimi me kujdesin shëndetësor është një dështim politik për presidentin, thotë Molly Reynolds: Republikanët mbeten të ndarë për mënyrën e zëvendësimit të Obamacare. Por shumë prej tyre duan të plotësojnë premtimet e fushatës, thotë udhëheqësi i tyre në senat, Mitch McConnell: Disa konservatorë thonë se plani nuk e ndryshon sa duhet ligjin Obamacare, ndërsa disa republikanë të moderuar janë të shqetësuar se mbi 20 milionë amerikanë mund të humbin kujdesin shëndetësor. Dështimi i reformës së kujdesit shëndetësor mund t’u kushtojë republikanëve kontrollin e kongresit, vitin e ardhshëm, thotë Kyle Kondik: Nëse Republikanët nuk i zgjidhin mosmarrëveshjet mes tyre, atyre mund t’u duhet të punojnë me demokratët për një kompromis, thotë eksperti i kujdesit shëndetësor, Matthew Fiedler: Përpjekja për kujdes shëndetësor ka vonuar punën për përparësi të tjera të politikës së brendshme të Presidentit Trump, përfshirë një tjetër premtim kyç të fushatës: reformën e sistemit të taksave.